**MARIJAMPOLĖS „ŽIBURĖLIO“ MOKYKLOS-DAUGIAFUNKCIO CENTRO**

**DIREKTORIAUS PAVADUOTOJOS UGDYMUI LAIKINAI ATLIEKANČIOS DIREKTORIAUS PAREIGINES FUNKCIJAS**

**RŪTOS MARCINKEVIČIENĖS**

**METŲ VEIKLOS ATASKAITA**

2022-01-31

 Marijampolė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Marijampolės „Žiburėlio“ mokyklos-daugiafunkcio centro strateginio plano tikslas-teikti kokybiškas vaikų poreikiams pritaikytas švietimo paslaugas, modernizuojant edukacines aplinkas, stiprinant vaikų sveikatą, kuriant socialinę vaiko gerovę.  **Svarbiausi 2021 m. veiklos rezultatai ir rodikliai:** Ugdymas buvo organizuotas taip, kad jis padėtų mokiniams ugdytis įvairias kompetencijas, kad kiekvienas mokinys pajustų mokymosi sėkmę, įgytų savarankiškumo. Didelis dėmesys buvo skiriamas individualios mokinio pažangos stebėjimui, kokybiškos, savalaikės pagalbos teikimui.Organizuojant ugdymo procesą kontaktiniu būdu buvo įvertintos mokinių žinios ir nustatyti mokymosi nuotoliniu būdu patirti praradimai. Tuo tikslu buvo nuolat organizuojamos konsultacijos patirtiems nuotolinio mokymosi praradimams kompensuoti. Buvo organizuojami: mokytojų tarybos, įstaigos tarybos, Vaiko gerovės komisijos posėdžiai, metodinių grupių veikla, tėvų susirinkimai, vykdoma pedagoginė priežiūra, atliekami tyrimai, vykdomi įvairūs renginiai, projektai, akcijos ir kt. Metodinės grupės susirinkimų metu mokytojų motyvacijai palaikyti išklausytas psichologės paruoštas pranešimas „Įtampa ir jos mažinimo būdai“, kurio metu mokytojai išbandė vieną iš įtampos mažinimo būdų – meno terapiją, susipažino veiksmingais įtampos mažinimo, savijautos gerinimo būdais. Dalintasi gerąja darbo patirtimi „Inovatyvių IT įrankių naudojimas ugdymo procese“ - dirbtuvės mokytojams. Aptarta neformalaus švietimo įtaka mokinių ugdymuisi. Centre vedamos integruotos pamokos, vykdomos kultūrinės, pažintinės veiklos orientuotos į mokinių poreikius. Atlikti psichologiniai tyrimai: „Psichosocialinių rizikos veiksnių darbo aplinkoje tyrimas“, kuris padėjo nustatyti psichosocialinius rizikos veiksnius darbo aplinkoje (ugdymo įstaigoje), „1-ų klasių adaptacijos tyrimas“ padėjo įvertinti pirmų klasių mokinių emocinę jauseną mokykloje, išanalizuoti kylančius adaptacijos sunkumus, „Nuotolinis mokymas (-is)” - identifikavo nuotolinio mokymo(si) problemas 2 - 4 klasėse, “Patyčių elektroninėje erdvėje paplitimas 2 – 4 klasių mokinių tarpe”, padėjo Išsiaiškinti patyčių paplitimą elektroninėje erdvėje 2 - 4 klasių mokinių tarpe nuotolinio mokymosi laikotarpiu.Didelis dėmesys buvo skiriamas specialiųjų ugdymosi poreikių turinčių mokinių ugdymui(si). Per mokslo metus vyko vidutiniškai 17 išplėstinių Vaiko gerovės komisijos posėdžių dėl specialiųjų mokinių ugdymo(si) aptarimo, individualių ugdymo planų sudarymo, pirminio ir pakartotinio įvertinimo, specialiųjų ugdymosi poreikių turinčių mokinių ir mokinių mokomų namuose pažangos aptarimo. Pagalbos mokiniui specialistai teikė savalaikę pagalbą sprendžiant mokinių elgesio ir mokymosi problemas, konsultavo pedagogus ir tėvus. Mokiniai nuolat dalyvavo įvairiuose nuotoliniuose renginiuose. Už dalyvavimą juose mokiniai gavo padėkos raštus, laimėjo prizines vietas: 4-os klasės mokinys šalies 1-4 klasių mokinių raiškiojo skaitymo/deklamavimo konkurse „Žiemos pasaka“ užėmė II vietą. Respublikiniame pradinių klasių mokinių virtualiame iliustracijų konkurse-parodoje „Rudens paletė“ dvi 1 ir 4 klasės mokinės laimėjo I-ąsias vietas ir viena III –ią vietą. 1-4 pradinių klasių mokiniai aktyviai dalyvauja konkurse „Olympis“, atlieka lietuvių kalbos, matematikos, anglų kalbos, biologijos užduotis, mokiniai apdovanoti medaliais, diplomais, padėkomis.Buvo siekiama sistemingo visos įstaigos personalo darbo, pedagogų atsakomybės už vykdomą veiklą, sėkmingą mokinių ugdymą(si). Mokytojai nuolat plėtojo profesionalumo ir meistriškumo kompetencijas. Tiksliniam mokinių asmeninės pažangos, mokėjimo mokytis kompetencijų stiprinimui, mokytojai įvairiapusiškai naudojo įrangą ir priemones, virtualias aplinkas, iniciavo metodinį ir dalykinį bendradarbiavimą, tobulino pamokos vadybą. Nuolat stiprinamos dalykinės ir bendrosios mokytojų kompetencijos:1. Pedagogams sudarytos sąlygos kvalifikacijos tobulinimui nuotoliniu būdu - narystė internetinėje platformoje „Pedagogas.lt“. Pagal poreikį pedagogams sudarytos sąlygos tobulintis įvairiuose mokymuose, kursuose, seminaruose aktualiomis ugdymo (si) temomis. Aktuali 2021 m. tema - IT ugdymo proceso turtinimas naujais IT įrankiais, nuotolinis mokymas bei jo galimybės. 90**%** mokytojų išklausė seminarus temomis: „Išmaniųjų produktų pritaikymas ugdymo procese“, „IKT įrankiai ir priemonės įvairių dalykų mokytojams“, „Skaitmeninių mokymo priemonių naudojimo ugdyme metodika“, „Žaismingos skaitmeninės priemonės mokymui“ ir kt. Mokymų medžiaga pedagogės dalinosi su kolegomis metodinės grupės nuotolinių susirinkimų metu. 2. Didelis dėmesys buvo skiriamas specialiųjų ugdymosi poreikių mokinių ugdymui. Įstaigoje dirba specialistų komanda; 4 logopedai, 2 psichologai, 2 socialiniai pedagogai, 1 surdopedagogas, 1 judesio korekcijos pedagogas, 4 spec. pedagogai, 6 spec. pedagogai – mokytojai, 7 mokytojo padėjėjai. 3. Ikimokyklinio amžiaus vaikų savęs pažinimui, gebėjimui kalbėti apie jausmus bei išklausyti kitus, mokytis paprastų socialinių situacijų sprendimo strategijų vykdoma socialinio-emocinio ugdymo programa ,,Kimočiai”. Priešmokyklinio amžiaus vaikams vykdoma prevencinė programa ,,Zipio draugai ”, pradinio ugdymo 1-4 klasėse vykdomos prevencinės programos ,,Obuolio draugai ”, ,,Įveikiame kartu”. Vykdytas respublikinis ilgalaikis prevencinis projektas „Žaidimai moko“. Projekto vykdymo laikotarpiu centro priešmokyklinio ugdymo mokytojai pasitelkę žaidimus lavino, šešiamečių erdvės, laiko ir regimąjį suvokimą, tikslino ir tobulino smulkiąją motoriką. Organizuotos akcijos: „Tolerancijos diena“, „Savaitė be patyčių“.4. 2021 m. rugsėjo mėnesį įgyvendintas ES lėšomis finansuotas projektas „Patyriminio ugdymo turinio diegimas Marijampolės regiono ikimokyklinėse ir priešmokyklinėse ugdymo įstaigose“. Už gautas lėšas įsigytos gamtamokslės priemonės ikimokyklinio ir priešmokyklinio amžiaus vaikams, įrengti lauko erdvėje tyrinėjimui „Vabalų viešbučiai“, nupirkti kiekvienai grupei terariumai su smulkiaisiais gyvūnais. Taip pat šio projekto lėšomis vyko mokymai ikimokyklinio ir priešmokyklinio ugdymo mokytojams „Darbas su specialiųjų poreikių vaikais“. 5. 2021 m. buvo vykdomas tarptautinis eTwinning programos projektas „Gyvūnai. Katinas – namų karalius“, kurio tikslas plėtoti ugdytinių socialinius įgūdžius, tobulinti tarpusavio bendravimo ir bendradarbiavimo gebėjimus, įtraukiant ugdytinių tėvus į ugdomąją veiklą.6. Sėkmingai vykdomas Lietuvos EKO mokyklų tinklo projektas apimantis daugybę įvairių ekologinių veiklų, skatinančių tausoti, saugoti ir prižiūrėti gamtą.7. Pedagogai ir mokiniai dalyvavo respublikinėje ilgalaikėje sveikos gyvensenos ugdymo programoje „Sveikatiada“, kuri suteikia vaikams žinių ir praktinių įgūdžių apie sveikatą, mitybą ir fizinį aktyvumą. Organizuojami vaikams įdomūs ir patrauklūs renginiai, kurių metu plečiamos žinios ir supratimas sveikos mitybos ir fizinio aktyvumo srityse. Veiklose dalyvauja ne vien moksleiviai, bet ir mokytojai, tėvai. 2021 m.m. pravesti 4 „Sveikatiados“ sveikatinimo renginiai. Kasmet įstaiga dalyvauja respublikiniame projekte „Mes rūšiuojam“, bei projekte „Auginu ir mokausi“.8. Centro pedagogai suorganizavo respublikinius konkursus, parodas: respublikinis pradinių klasių mokinių komiksų konkursas - paroda „Noriu tau papasakoti“. Respublikinė paroda skirta pasaulinei Autizmo supratimo dienai paminėti „Mėlyna dėlionė“. 9. Centras vykdė vidaus veiklos kokybės įsivertinimą 2020-2021 m.m. Pateikta NMVA įsivertinimo ir pažangos anketa. Duomenys pateikti Mokytojų tarybos posėdyje 2021-01-29 Nr.7-1. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Stiprinti pedagogų gerosios patirties sklaidą ir kolegialų mokymąsi. | 1.Organizuoti kryptingą pedagogų mokymąsi. 2.Pedagogai mokysis drauge ir vieni iš kitų. 3.Pedagogai dalinsis gerąja darbo patirtimi įstaigoje, savivaldybėje, respublikoje. | 1. 90 % pedagogų pilnai įvykdė metų kvalifikacijos tobulinimo reikalavimus. 2. Pedagogų vykdoma metodinė veikla atitinka jų kvalifikacinę kategoriją.  3. 30 % pedagogų dalinasi gerąja darbo patirtimi įstaigoje, savivaldybėje, respublikoje. | 1. 90 % pedagogų tobulino savo skaitmeninio raštingumo kvalifikaciją. 2. Kiekvieno pedagogo veikla 90 % atitiko jų kvalifikacinę kategoriją. 3.Pedagogai 30 % dalinosi gerąja darbo patirtimi įstaigoje, savivaldybėje, respublikoje (skaitė pranešimus, rengė konkursus, dalyvavo įvairiuose projektuose) |
| 1.2. Įgyvendinti ES projekto „Patyriminio ugdymo turinio diegimas Marijampolės regiono ikimokyklinėse ir priešmokyklinėse ugdymo įstaigose“ antrąjį etapą.  | 1.Sukurti smulkiųjų gyvūnų tyrinėjimo aplinką Centro teritorijoje.2.Įsigyti antram etapui reikalingas tyrinėjimui priemones. | 1. Sukurta smulkiųjų gyvūnų tyrinėjimo aplinka Centro teritorijoje. Įrengti „Vabalų viešbučiai“.2. Įsigytos II projekto etapui reikalingos gamtamokslės priemonės – didieji tyrinėjimų rinkiniai.  | 1. Centro lauko teritorijoje įrengti „Vabalų viešbučiai“ grupėse įsigyti terariumai su smulkiaisiais gyvūnais, sudaryta tyrinėjimui palanki aplinka. 2. Už gautas lėšas įsigytos gamtamokslės priemonės bei priemonės lauke, kurių pagalba įgyvendinta projekto tema. |
| 1.3. Organizuoti respublikinius renginius, parodas. | 1.Surengti respublikinius renginius- parodas: 1.1. respublikinį pardinių klasių mokinių komiksų konkursą ”Noriu tau papasakoti” .1.2. Respublikinę piešinių parodą skirta pasaulinei autizmo supratimo dienai paminėti ”Mėlyna dėlionė” | 1. 2021-01-01 įvykusi respublikinė paroda, išrinkti laimėtojai ir apdovanoti diplomais padėkos raštais bei atminimo dovanėlėmis. 2. 2021-04-02 įvykusi respublikinė piešinių paroda skirta pasaulinei autizmo supratimo dienai paminėti ”Mėlyna dėlionė”. | 1.Parengti nuostatai, išsiųsti respublikos pradinėms mokykloms, Išsiųsti diplomai, padėkos bei atminimo dovanėlės 1-4 pradinių klasių mokiniams.2.Surengta virtuali respublikinė piešinių paroda eksponuojama „Žiburėlio“ fb puslapyje https://www.facebook.com/zibureliomdc sukurti ir išsiųsti padėkos raštai dalyvavusiems. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Koordinuoti Nacionalinės švietimo agentūros vykdomo Tarptautinės švietimo vertinimo asociacijos IEA organizuojamą tarptautinį skaitymo pasiekimų tyrimą PIRLS 2021 | Užduotis įvykdyta iš dalies, atliktos visos Nacionalinės švietimo agentūros atsiųstos užduotys koordinatoriui, tačiau dėl Covid-19 situacijos šalyje tarptautinis skaitymo pasiekimų tyrimas PIRLS 2021 neįvyko. |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Atlikti remonto, materialinės bazės gerinimo darbai. | Savivaldybės lėšomis:1 Atnaujintos įstaigos salės grindys (atlikti parketo šlifavimo, lakavimo darbai). Pakito salės estetinis vaizdas, patalpa tapo jaukesnė, patrauklesnė, saugesnė.2.Suremontuoti logopedų, spec. pedagogo, surdopedagogo kabinetai, įsigyti baldai. Pakito kabinetų estetinis vaizdas, ergonomiškai atnaujinta specialistų darbo vieta, patogi aplinka ir baldai individualiam darbui su vaikais3. Pakeisti avarinės būklės kanalizacijos vamzdžiai. Sumažėjo avarinių gedimų tikimybė.4. Ikimokyklinio ir priešmokyklinio ugdymo grupėse atnaujinti baldai vaikams, grupės papildytos edukacinėmis priemonėmis. |
| 3.2.Įvykdyti du projektai su organizacijos „Pagalba Lietuvai ir Baltarusijai“ rėmėjais iš Vokietijos. | 1.Projekto lėšomis įsigyti du projektoriai ir ekranai 5-7 ir 8-10 lavinamosioms klasėms.2. Įsigyta lavinamųjų ugdymo priemonių specialiųjų grupių ir lavinamųjų klasių vaikams.(Bendra suma 1600 eur.) |
| 3.3.Ikimokyklinio ir priešmokyklinio ugdymo grupių aprūpinimas baldais ir edukacinėmis priemonėmis. | 1.Ikimokyklinio ir priešmokyklinio ugdymo grupėms nupirkti nauji vaikiški baldai, grupės papildytos edukacinėmis priemonėmis ugdomąjai veiklai. |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_